కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
MS Dhoni ఒకే.. మరి పంత్‌‌కు ఏమని చెప్తారు..?
రిషబ్ పంత్‌ని ఇప్పుడే ఎక్కువగా పొగిడి ఆకాశానికి ఎత్తేయకుండా.. ప్రోత్సహించండి చాలు. అతని ఆటలో ఇంకా చాలా టెక్నికల్ తప్పులు ఉన్నాయి. ప్రపంచకప్‌కి ధోనీని ఎంపిక చేస్తారు సరే.. మరి రిషబ్ పంత్‌ని ఎలా తప్పిస్తారు..?  -ఫరూక్ ఇంజినీర్
Samayam Telugu | Updated:
Jan 10, 2019, 01:48PM IST
MS Dhoni ఒకే.. మరి పంత్‌‌కు ఏమని చెప్తారు..?
ఇంగ్లాండ్ వేదికగా ఈ ఏడాది జరగనున్న వన్డే ప్రపంచకప్‌లో మహేంద్రసింగ్ ధోనీ‌తో పాటు రిషబ్ పంత్‌ని కూడా ఆడించాలని మాజీ వికెట్ కీపర్ ఫరూక్ ఇంజినీర్ డిమాండ్ చేశాడు. ఆస్ట్రేలియాతో ఇటీవల ముగిసిన టెస్టు సిరీస్‌లో ఒక శతకం సాధించడంతో పాటు పుజారా, విరాట్ కోహ్లీ తర్వాత సిరీస్‌లో అత్యధిక స్కోరు సాధించిన భారత్ క్రికెటర్‌గా నిలిచాడు. అంతేకాకుండా ఆస్ట్రేలియా గడ్డపై సెంచరీ సాధించిన భారత తొలి వికెట్ కీపర్‌గానూ రిషబ్ పంత్ రికార్డుల్లో నిలిచాడు. దీంతో.. ప్రపంచకప్‌లోనూ అతడ్ని ఆడించాలని డిమాండ్స్ వినిపిస్తుండగా.. జట్టు ప్రణాళికల్లో అతను ఉన్నాడంటూ ఇటీవల చీఫ్ సెలక్టర్ ఎమ్మెస్కే ప్రసాద్ స్పష్టం చేశారు. మే నెల చివరి వారంలో వన్డే ప్రపంచకప్ మొదలుకానుంది.
ఆస్ట్రేలియా గడ్డపై బ్యాట్స్‌మెన్‌గానే కాకుండా.. వికెట్ కీపర్‌గానూ అరుదైన రికార్డులు నెలకొల్పిన రిషబ్ పంత్‌ గురించి తాజాగా ఫరూక్ ఇంజినీర్ మాట్లాడాడు. ‘మహేంద్రసింగ్ ధోనీ తరహాలోనే రిషబ్ పంత్ కూడా సత్తాచాటుతున్నాడు. అయితే.. పంత్‌ని ఇప్పుడే ఎక్కువగా పొగిడి ఆకాశానికి ఎత్తేయకుండా.. కొంచెం ప్రోత్సహించండి చాలు. అతని ఆటలో ఇంకా చాలా టెక్నికల్ తప్పులు ఉన్నాయి. వన్డే ప్రపంచకప్‌కి ధోనీని ఎంపిక చేస్తారు సరే.. మరి రిషబ్ పంత్‌ని ఎలా తప్పిస్తారు..? ఏమని చెప్తారు..? అతను ఇటీవల అత్యుత్తమంగా ఆడుతున్నాడు కదా..? జట్టు ఎంపిక సమయంలో సెలక్టర్లని డైలమాలో పడేసే ప్రశ్నలివి. ఇక్కడ నేనేమీ పంత్‌పై అతిగా విమర్శలు గుప్పించదలుచుకోలేదు. కేవలం ఆటని మెరుగుపర్చుకోవాలని మాత్రమే సూచిస్తున్నా. ఎందుకంటే.. గతంలోనే అతను మంచి వికెట్ కీపర్‌ అవుతాడని చెప్పాను’ అని ఫరూక్ ఇంజినీర్ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.